### Beslutning

Forslaget blev på byrådsmødet den 22. juni 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

Grundvandsressourcerne omkring [adresse] skal beskyttes. Senest er det kommet frem, at der er giftrester i halvdelen af vandboringerne i [adresse] og ca i 40% i [adresse]. Det er dybt problematisk. Samtidigt er der vedtaget store ambitioner i [adresse] byråd om ny natur og skov, men hvor skal arealerne komme fra? De lavest hængende frugter er plukket og i løbet af få år er de bedst egnede kommunale jorder allerede sat i spil. Hvad gør vi så ? [adresse] en af de kommuner i landet med mest landbrug. I SF ønsker vi at vende den udvikling, så vi bliver en af de kommuner med mest natur.

Under corona har det vist sig at kommunens borgere efterspørger naturen og de rekreative forhold som kommunen byder på. Der er et meget stort slid på de begrænsede muligheder i Århus, og samtidig vokser kommunen med over 6.000 nye borgere hvert år. Der er brug for langsigtet investering i ny natur og rekreative muligheder for at [adresse] også i fremtiden er en attraktiv kommune med let tilgængelighed til skove, natur og rekreativ aktivitet.

[adresse] har desuden besluttet, at drikkevandet skal beskyttes, så der også i fremtiden er rent drikkevand til kommunens borgere. Dette har betydet, at Aarhus Vand som forsyningsselskab og [adresse] har udstedt påbud til mange landmænd i kommunen om ikke længere at dyrke jorden med brug af pesticider. Det er ved at blive fastlagt, hvordan landmændene skal kompenseres via erstatning for dyrere drift og mindre indtægt. [adresse] har valgt, at Aarhus Vand skal udbetale erstatning, men niveauet er stadig under afklaring. I taksationskommissionen er der netop truffet afgørelse om, at den erstatning, som landmændene har fået for driftstab var for lille. Erstatningens størrelse er individuel for jorderne men udgør ca. 110.000kr/ha. De dyreste jorder er handlet for 180.000kr.

SF foreslår, at der i stedet for at udbetale massiv erstatning via Aarhus Vand, igangsættes et opkøb med delt finansiering af Aarhus Vand og [adresse], hvorved vi erhverver arealer til vild natur og kan beskytte grundvandet for fremtiden. På nogle af de nye naturområder kan der etableres nye rekreative muligheder, og andre større sammenhængende område kan reserveres til ren styrkelse af biodiversiteten.

Finansieringen:

* Salg af kommunale landbrugsjorder med gode dyrkningsmuligheder, hvor der ikke er krav om økologisk drift. (Indtægt 150-180.000kr/ha).
* Aftale med [adresse] om delt finansiering

### Sagens forløb

22-06-2021 [adresse] Byråd
Forslaget blev på byrådsmødet den 22. juni 2021 henvist til Magistraten med henblik på at indgå i budgetdrøftelserne for 2022.